Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18992

1. Általános rész 1.1. Az ASHTAM egy tűzhányó aktivitásáról szolgáltat információkat, amikor az aktivitásában beálló valamely változás fontos, vagy várhatóan fontos az üzemeltetés szempontjából. Ezt az információt a tűzhányó aktivitás riasztási szintjének megfelelő színkód felhasználásával biztosítják, mely a későbbi 3.5 pont alatt található. 2007/70/II. szám 1.2. Abban az esetben, amikor egy vulkánkitörés után olyan vulkáni hamufelhő keletkezik a légkörben, mely az üzemeltetésre jelentős hatással van, az ASHTAM tájékoztatást nyújt a vulkáni hamufelhő elhelyezkedéséről, kiterjedéséről és mozgásáról, valamint az érintett repülési útvonalakról és repülési szintekről is. 1.3. Egy vulkánkitörésről tájékoztatást adó ASHTAM 3. fejezet szerinti kiadását nem szabad késleltetni addig, amíg az összes információ, A)-tól K)-ig rendelkezésre nem áll, hanem azt azonnal ki kell adni, amint értesítést kapnak egy vulkánkitörésről, vagy egy várható kitörésről, vagy az üzemeltetésre jelentős hatással bíró tűzhányó bekövetkezett, vagy várható aktivitás változásáról, valamint ha egy vulkáni hamufelhőt jelentettek. Várható vulkánkitörés esetén, amikor még nincs hamufelhő a levegőben, az A)-tól E) pontokban található információkat kell kitölteni az ASHTAM-ban, az F)-től az I)-pontig pedig jelezni kell, hogy azok nem alkalmazhatóak : ”not applicable". Hasonlóképpen, ha vulkáni hamufelhőt jelentettek, pl. egy levegőből leadott légi jelentés formájában, de maga a tűzhányó, amelyből a vulkáni hamufelhő származik, az adott időpontban még nem ismert, az előzetes ASHTAM-ot úgy kell kitölteni és kiadni, hogy az A)-tól E)-ig tartó adattételeket "nem ismert"-nek ("unknown") kell jelezni, valamint az F)-től K)-ig terjedő adatelemeket kell szükség szerint teljesen kitölteni a légi jelentés alapján, mialatt a további információk megérkezésére várnak. Más esetben, ha az A)-tól K)-ig az adatelemek valamelyike nem áll rendelkezésre, ezt "NIL"-lel kell jelezni. 1.4. Az ASHTAM-ok maximális érvényességi időszaka 24 óra. Új ASHTAM-ot kell kiadni, amikor a riasztás szintjében változás következik be.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes